Самото вадене на мъдрец не е болезнено. Причината е, че обикновено се поставя упойка на пациента преди началото на процедурата по вадене на мъдрец. Дори и мъдрецът да е ретиниран, обикновено и да се налага извършването на операцията с ламбо (малък разрез над лигавицата), екстракцията се провежда с локална упойка. Ако има необходимост, в хода на операцията може да се добави още упойка. Макар и рядко, при желание на пациента или при специфични индикации, екстракцията може да се извърши с обща упойка. Това налага включването на анестезиолог-реаниматор в екипа и операцията се извършва обикновено в болница.
Преди да се пристъпи към вадене на мъдрец, компетентният дентален специалист е извършил цялостен преглед на пациента си и се е информирал подробно за възможните алергични реакции, предизвикани от прилагането на упойка.
Болка може да се усети от пациента обаче след приключване на операцията по вадене на мъдрец и след като спре да действа упойката. Възможно е известно време след манипулацията по вадене на мъдрец да се усеща дискомфорт и дори болка, понякога дори се получават отоци или има кървене. Това е така най-често при сложните хирургични намеси при вадене на мъдрец. Денталният специалист, извършил процедурата по вадене на мъдрец, обикновено ще предпише и лекарство, което да облекчи болката на пациента след операцията за вадене на мъдрец. При добра грижа и безупречна хигиена не би следвало да се стигне до усложнения и болката и дискомфортът бързо ще преминат.